open-index/open-wikipedia-markdown huggingface dataset:
Елејн МекМилион Шелдон

**Елејн МекМилион Шелдон** ― документарна режисерка од Соединетите Држави, најпозната по нејзиниот документарен филм *Хероин(а)* за кој добила номинација за Оскар за најдобар документарен филм за кратка содржина со нејзиниот сопругот Керин Шелдон на 90-тото доделување на Оскарите.

## Филмографија

** 2018: *Момци за повраток* / *Recovery Boys* (документарен филм)
** 2017: *Будејќи го заспаниот џин* / *Waking the Sleeping Giant: The Making of a Political Revolution* (оператор на камера)
** 2017: *11/8/16* (Документарен филм)
** 2017: *Хероин(а)* / *[[:en:Heroin(e)|Heroin(e)]]* (краток документарен филм)
** 2017: *Линија на дрвја* / *Timberline* (краток филм)
** 2017: *Обложувајќи се на Трамп: Јаглен* / *Betting on Trump: Coal* (краток документарен филм)
** 2015: *Берач* / *Forager* (Краток документарен филм) (завршен)
** 2013: *За Симус* / *For Seamus* (краток документарен филм)
** 2013: *Шуплина: Интерактивен документарец* / *Hollow: An Interactive Documentary* (документарен филм)
** 2012: *Ниската 9ка: Приказна за дома*  *The Lower 9: A Story of Home* (документарен филм)
** 2011: *Масакар во округот Линколн* / *Lincoln County Massacre* (документарен филм)

## Наводи

## Надворешни врски

* 
* 

Категорија:Американски писатели
Категорија:Американски режисери
Категорија:Живи луѓе
Елзау

**Елзау** ― општина во Винтертур во кантонот Цирих во Швајцарија.

## Географија
Елзау има површина од 8 км2. Од оваа површина 56,5% се користени за земјоделски цели, додека 25,7% се шуми. Од останатиот дел од земјиштето, 17,2% е населено, а остатокот (0,6%) е непродуктивно (реки, ледници или планини). Во 1996 година, домаќинствата и зградите сочинувале 10,9% од вкупната површина, додека превозната инфраструктура го сочинувала остатокот (6,1%). Од вкупната непродуктивна површина, водата (потоците и езерата) сочинува 0,5% од површината. Согласно до 2007 година, 15,4% од вкупната општинска површина била под некаква изградба.

Општината се наоѓа покрај двата брега на реката Ојлах. Се состои од селата Елзау, Римикон (спомнати во 829 година како Руманинховун), Ретершен и од 1922 година селата Унтер и Обершотикон.

## Превоз
Железничките станици на Ретершен и Шотикон се наоѓаат во Општина Елзау. Двете станици се постојки на линијата С35 на Циришкиот С-автопат.

## Наводи

Категорија:Општини во Цирих (кантон)
Категорија:Статии со извори на германски (de)
Категорија:Координати на Википодатоците
Џуди Дејвис

**Џудит Дејвис** (родена на 23 април 1955 година) ― австралиска глумица позната по нејзината работа во филмот, телевизијата и сцената. Со кариера која се протега повеќе од 40 години, таа е пофалена за нејзината разноврсност и се смета за една од најдобрите глумици на нејзината генерација со честиот соработник Вуди Ален кој ја опишува како „една од највозбудливите глумици во светот“. Добитничка е на бројни признанија, вклучувајќи осум Награди AACTA, три Прајмтајм Еми награди, две филмски Награди на Британската академија и две Награди Златен глобус, како и номинации за двa Оскари.

Дејвис дипломирала во 1977 година на Националниот институт за драмска уметност, каде глумела заедно со Мел Гибсон во *[[Ромео и Јулија]]*. Повеќето сценски дела на Дејвис биле во Австралија, вклучувајќи ги *Визии* (1979), *Пјаф* (1980), *[[Госпоѓица Јулија]]* (1983), *[[Кралот Лир]]* (1984), *Хеда Габлер* (1986), *Победа* (2004) и *Галеб* (2011), но глумела и во лондонската продукција на *Незначителност* од 1982 година, за која била номинирана за Наградата за најдобра глумица „Лоренс Оливие“ и за лосанџелеската продукција на *Хапгуд* од 1989 година. Таа се вратила во Националниот институт за драмска уметност во 2017 година за да ја режира претставата *Љубов и пари*.

## Ран и личен живот
Дејвис е роден во Перт, Западна Австралија во предградието Флорет Парк и има строго католичко воспитување. Се школувала во верското учичиште „Лорето“ и Технолошкиот институт на Западна Австралија и дипломирала на Националниот институт за драмска уметност (НИДА), Сиднеј во 1977 година.

Таа е во брак со глумецот и колега од НИДА, Колин Фрилс од 1984 година; имаат син и ќерка. Нивната врска била накратко во медиумите кога расправија довела до судски налог за семејно насилство против Фрилс - сепак, тие останале заедно. Тие живеат во предградието на Сиднеј, Бирчгроув, Нов Јужен Велс.

## Наводи

## Надворешни врски

* Џуди Дејвис во *The Encyclopedia of Women and Leadership in the Twentieth Century*
*   
* 
* 

Категорија:Живи луѓе
Категорија:Родени во 1955 година
Категорија:Австралиски глумци
Категорија:Австралиски филмски глумци
Категорија:Добитници на Златен глобус
Нова џамија (Борино)

**Нова џамија (Борино)** — нова селска џамија во селото Борино, во Општина Крушево, Македонија.

## Местоположба

Џамијата се наоѓа во средишниот дел на селото, сместена во близина на основното училиште.

## Надворешни врски

Категорија:Борино
Категорија:Џамии во Општина Крушево
Категорија:Џамии во Прилепското муфтиство
Борински Езера

**Борински Езера** (познати и како **Борино 1** и **Борино 3**) — вештачки езера во Крушевско, на работ од Пелагонија, во југозападниот дел на Македонија. Сместени се во непосредна близина на селото Борино.

## Риболов

Езерата се даваат под концесија за риболов, влегувајќи во Рекреативната зона Крушевска, заедно со Крушевското Езеро.

## Флора и фауна

Во двете акумулации присутни се следниве видови на риба: црвеноперка, плашица, караш, крап и клен.

## Галерија


Податотека:Borino 1 i 2.JPG|Поглед на двете езера
Податотека:Големо Боринско Езеро.jpg|Големото Боринско Езеро


## Поврзано
* Општина Крушево

## Наводи

## Надворешни врски

Категорија:Борино
Категорија:Вештачки езера во Македонија
Стојан Силјановски

**Стојан-Богоја Силјановски** — сопственик на мал дуќан за цигари во Битола, праведник меѓу народите од Битола. Јад Вашем го признал Стојан за праведник на 28 ноември 1989 година под број 4433.1

## Спасување од холокаустот
Дуќанот на Силјановски се наоѓал спроти Бугарската полициска станица. Полицајците постојано влегувале и излегувале од неговиот дуќан, што не го спречило на 10 март 1943 година, во истиот тој дуќан да ги скрие Роза Камхи-Руса, Естреја Овадија-Мара, Жамила Колономос-Цвета, Естреја Леви-Лена и Адела Фараџи-Ката, пет еврејски девојки. Следниот ден во неговиот дуќан се појавиле уште три девојки Еврејки кои го прашале дали има цигари „Картер“, тајната лозинка. И нив ги скрил во просторот каде немало санитарни услови, па Силјановски покрај храна и вода, морал незабележано да го празни санитарниот отпад. Така тој пред носот на полицијата криел осум девојки.

По три недели криење, Силјановски една по една ги извел вон градот и тие им се придружиле на македонските партизани. 

## Наводи

Категорија:Луѓе од Битола
Категорија:Праведници меѓу народите
Алесио Такинарди

**Алесио Такинарди** (роден на 26 јули 1975 во Крема) — поранешен италијански фудбалер, играч од средниот ред.

Ја започнал својата кариера во Аталанта. Во 1994 година, тој се преселил во Јувентус, каде што го поминал најголемиот дел од својата кариера, освојувајќи 17 трофеи; поради неговите успеси додека настапувал за клубот, Такинарди бил еден од 50-те играчи на Јувентус на кои нивните имиња биле испишани на новиот домашен терен на клубот, Стадион Јувентус. По двегодишната позајмица во шпанскиот клуб Вилјареал, тој се преселил во Бреша во 2007 година, каде и ја завршил својата кариера по една сезона помината во клубот.

За италијанската репрезентација, Такинарди одиграл 13 натпревари во периодот помеѓу 1995 и 2003 година.

## Надворешни врски

*Алесио Такинарди на soccerway 
*Алесио Такинарди на transfermarkt 
*Алесио Такинарди на espn
*Алесио Такинарди на whoscored

Категорија:Фудбалери на ФК Аталанта
Категорија:Фудбалери на ФК Јувентус
Категорија:Фудбалери на ФК Виљареал
Категорија:Фудбалери на ФК Бреша
Категорија:Италијански фудбалери
Категорија:Живи луѓе
Категорија:Фудбалери во Серија А
Категорија:Родени во 1975 година
Стара џамија (Борино)

**Стара џамија (Борино)** — главна селска џамија во селото Борино, во Општина Крушево, Македонија.

## Местоположба

Џамијата се наоѓа долниот дел на селото, кој е најстариот дел на Борино.

## Историја

Џамијата во селото не е стара, веројатно подигната во текот на  век.

## Наводи

## Надворешни врски

Категорија:Борино
Категорија:Џамии во Општина Крушево
Категорија:Џамии во Прилепското муфтиство
Страшо Милошевски

**Страшо Милошевски** (р.  година во Пробиштип) — македонски театарски, филмски и телевизиски глумец и водител.

## Филмографија
Милошевски ги остварил филмските улоги:

## Награди
* 2014 - Награда „Св. Јоаким Осоговски“ за особен придонес во македонскиот театар, уметност и култура.

## Наводи

Категорија:Глумци од Пробиштип
Категорија:Македонски театарски глумци
Категорија:Македонски филмски глумци
Категорија:Македонски телевизиски глумци
Категорија:Македонски водители
Категорија:Добитник на наградата „Св. Јоаким Осоговски“
Црква „Св. Преподобна Петка“ - Дебар

**Света Преподобна Петка** — парохиска црква во градот Дебар, Македонија, претставник на Македонската преродба.

Во црквата се наоѓа парохиското седиште на Дебарско-реканската парохија. Прогласена е за културно наследство на Македонија.

## Местоположба

Црквата се наоѓа во средишниот дел на градот Дебар.

## Историја

Храмот настанал во XIV век. Повторно била подигната во 1920 година, но била срушена при земјотресот во Дебар во 1967 година. Била обновена во 1970 година.

Покрај црквата во 1995-1996 изградена е крстилница со канцеларија и помошни простории. Камбанаријата е обновена во 1937 година.

## Галерија


Податотека:Црква „Св. Петка“ 03.jpg|Влезот
Податотека:Црква „Св. Петка“ 04.jpg|Поглед на црквата


## Поврзано
* Дебарско архијерејско намесништво
* Дебарско-реканска парохија
* Дебар
* Црква „Успение на Пресвета Богородица“ ― изградена во  век;
* Црква „Св. Великомаченичка Петка“ ― изградена во  век;
* Црква „Св. Недела“ ― изградена во  век;
* Црква „Св. Никола“ ― изградена во  век; и
* Црква „Св. Преображение“ ― изградена во  век.

## Наводи

## Надворешни врски

Дебар
Категорија:Цркви во Дебар
Црква „Св. Преображение“ - Росоки

**Свето Преображене** (**Преображение Христово**) — црква во мијачкото село Росоки, Општина Маврово и Ростуше, претставник на Македонската преродба. Му припаѓа на Дебарското архијерејско намесништво во Дебарско-кичевската епархија на МПЦ - ОА.

Црквата е изградена на крајот од XVIII век. Се одликува со извонреден живопис и икони.

## Поврзано
* Дебарско-реканска парохија
* Дебарско архијерејско намесништво

## Наводи

Росоки
Савамала (филм од 1982)

**„Савамала“** — југословенски филм од 1982 година во режија на Жика Митровиќ. Главните улоги ги играат: Љубиша Самарџиќ, Данило Лазовиќ, Ружица Сокиќ и Милан Штрљиќ.

## Синопсис
Во злогласната белградска населба Савамала живее едно осумнаесетгодишно момче кое се обидува да се ослободи од сиромаштијата и да влезе во подобро друштво. Тој се вљубува и црта стрипови, додека неговата населба му нуди свет исполнет со сиромаштија, криминалци, коцкари, анархисти и пропаднати поети...

## Наводи

Категорија:Југословенски филмови
Категорија:Српски филмови
Категорија:Филмови на српски јазик
Категорија:Филмови на Жика Митровиќ
Категорија:Филмови со Љубиша Самарџиќ
Категорија:Филмови со Данило Лазовиќ
Категорија:Филмови од 1982 година
Категорија:Филмови со Ружица Сокиќ
Категорија:Филмови со Милан Штрљиќ
Категорија:Филмови чие дејствие се одвива во Белград
Аргил Вељаноски

**Аргил Лазаров Вељаноски** (18 февруари 1926 во Сирула, Охридско — декември 1945 ) македонски партизан, учесник во НОБ.

## Животопис
Аргил Лазаров Вељаноски е роден во селото Сирула. Се занимавал со земјоделие. Кон НОБ стапил на 15 септември 1944 година. Како борец на Првата македонска ударна бригада, учествувал на Сремскиот фронт каде е ранет. Од последиците на војната умира кон крајот на декември 1945 година.

## Наводи

Категорија:Родени во 1926 година
Категорија:Починати во 1945 година
Категорија:Учесници во НОБ
Благоја Стојчески

**Благоја Јакимов Стојчески** (1924 во Подмоље, Охридско — 12 април 1945 во Шид, Србија) — македонски партизан, учесник во НОБ.

## Животопис
Благоја Јакимов Стојчески е роден во селото Подмоље. Се занимавал со земјоделие. Кон НОБ пристапапил доброволно на 15 август 1944 година. Како борец на Првата македонска ударна бригада загинува на Сремскиот фронт кај Шид, на 12 април 1945 година.

## Наводи

Категорија:Родени во 1924 година
Категорија:Починати во 1945 година
Категорија:Учесници во НОБ
Лазар Белички

**Лазар Белички** бил македонски револуционер, деец на ВМОРО.

## Животопис
Лазар Белички е роден во кичевското село Белица. Се присоединил кон ВМОРО, и станал дел од четата на Арсо Мицков. Од јануари 1905 година е војвода во кичевско, при што води битки против српската пропаганда. Загинал на 12 октомври 1905 година со целата чета во битка против турците кај крушевското село Пуста Река.

## Наводи

Категорија:Починати во 1905 година
Категорија:Дејци на ВМОРО
Портрет на Франсиско де Пиза

***Портрет на Франсиско де Пиза*** ― слика од 1614 година на Ел Греко, сега во Кимбеловиот ликовен музеј во Форт Ворт, Тексас. Повеќето историчари на уметност го идентификуваат како доктор Франциско де Пиза, шпански свештеник, иако малцинството го идентификува како италијанскиот историчар Џакомо Босјо поради зборовите прикажани во отворената книга. Франсиско де Пиза бил непријател на Тереза Авилска, која ја критикувал затоа што сметал дека нејзините дела содржат „многу што противречи на вистината и здравата доктрина и секоја добра употреба на умствената молитва“. Позата на субјектот е слична на онаа во *Портрет на кардиналот Тавера*, која е со сличен датум.

## Наводи

## Библиографија

* АЛВАРЕЗ ЛОПЕРА, Хосе, *Ел Греко*, Мадрид, Arlanza, 2005 година, Библиотека „Descubrir el Arte“, (збирка „Grandes maestros“). .
* ШОЛЦ-ХЕНСЕЛ, Мајкл, *Ел Греко*, Colonia, Taschen, 2003 година.ISBN&nbsp; .

## Надворешни врски

* Хиларио Родригес де Грасија: Франциско де Пиза, Diccionario Biográfico Español. Вистинска академија на историјата.

Категорија:Слики од Ел Греко
Категорија:Уметнички слики од 1610 година
Портрет на Херонимо де Севаљос

***Портрет на Херонимо де Севалос*** ― слика од 1609-1613 година на Ел Греко, од крајот на неговиот период во Толедо. Првично висела во Квинтата на војводата на Арко во Кралскиот дворец Ел Пардо во Мадрид, но сега во Музејот Прадо.

На него е прикажан Херонимо де Севаљос, истакнат правник по природно право во Ескалона, но исто така често во Толедо како секретар и советник за тој град. Неколку извори забележуваат дека тој бил покровител и заштитник на синот на сликарот Хорхе Мануел. Неутралната позадина е под влијание на Тицијан и Венецијанската школа.

## Библиографија

* АЛВАРЕЗ ЛОПЕРА, Хосе, *Ел Греко*, Мадрид, Arlanza, 2005 година, Библиотека „Descubrir el Arte“, (колекција „Grandes maestros“).
* ШОЛЦ-ХЕНСЕЛ, Мајкл, *Ел Греко*, Колонија, Taschen, 2003 година.

## Наводи

## Надворешни врски

* ArteHistoria.com. „Јеронимо Севалос“ .

Категорија:Уметнички слики од 1600-тите
Категорија:Уметнички слики од 1610-тите
Категорија:Слики од Ел Греко
Ранис (појаснување)

**Ранис** може да се однесува на следниве места во Германија:

* Ранис — град во округот Зале-Орла, Тирингија
* Ранис (Саксонија-Анхалт) — село и поранешна општина во округот Залцланд, Саксонија-Анхалт
Шендорф

**Шендорф** може да се однесува на следниве места во Германија:

* Шендорф (Рајнска област-Пфалц) — општина во округот Трир-Зарбург, Рајнска област-Пфалц
* Шендорф (Тирингија) — општина во округот Зале-Орла, Тирингија
Портрет на Хуан Пардо де Тавера

***Портрет на Хуан Пардо де Тавера*** ― слика од масло на платно од 1609 година од Ел Греко, сега во Хоспитал де Тавера во Толедо, основано од темата на портретот. Насликана е долго по смртта на нејзиниот субјект во 1545 година, кардиналот Хуан Пардо де Тавера, и така уметникот ги моделира особеностите на кардиналот на погребна маска од Алонсо Беругете.

## Библиографија

* АЛВАРЕЗ ЛОПЕРА, Хосе, *Ел Греко*, Мадрид, Арланца, 2005 година, Библиотека „Descubrir el Arte“, (збирка „Grandes maestros“)..
* ШОЛЦ-ХЕНСЕЛ, Мајкл, *Ел Греко*, Колонија, Ташен, 2003 година..

## Надворешни врски

* ArteHistoria.com. „Карденал Тавера“.

Категорија:Слики од Ел Греко
Категорија:Уметнички слики од 1609 година
Портрет на Фрај Ортенсио Феликс Паравасино

***Портрет на Фрај Ортенсио Феликс Парависино***  ― слика на масло на платно од 1609 година од Ел Греко, сега во Музејот за ликовни уметности, Бостон. Го прикажува Ортенсио Феликс Парависино, монах од Редот на тројството и голем шпански поет, кој исто така бил близок пријател на сликарот. Тој е прикажан на тројствен начин.

## Библиографија

* (in Spanish) ÁLVAREZ LOPERA, José, *El Greco*, Мадрид, Arlanza, 2005, Biblioteca «Descubrir el Arte», (colección «Grandes maestros»). .
* (in Spanish) SCHOLZ-HÄNSEL, Michael, *El Greco*, Колонија, Taschen, 2003. .

## Надворешни врски

* Профил во каталог
* ArteHistoria.com. „Fray Hortensio Félix Paravicino“. (на шпански) 

Категорија:Слики од Ел Греко
Категорија:Уметнички слики од 1609 година
Христос се збогува од мајка си (Ел Греко)

**Христос се збогува од мајка си** — слика, масло на платно, од 1595 година на грчкиот уметник Теотокопулос Доменикос, попознат како Ел Греко. Сликата претставува прв приказ на оваа тема од уметникот.

Христос се збогува од мајка си била тема што почесто се среќавала во уметноста на северната ренесанса, но порано во тоа столетие.

## Опис
Христос се збогува од својата мајка Марија, честопати благословувајќи ја, пред да замине на своето последно патување во Ерусалим, за кое знае дека ќе доведе до неговите страдања и смрт; навистина оваа сцена го означува почетокот на неговот страдање. На Христовото збогување од својата мајка, левата и десната рака на синот и мајката се испреплетени, а прстите од другите раце се насочени во различни насоки. Лицата на Исус и Марија изразуваат чиста љубов и прифаќање меѓу двајца луѓе. Бројките покажуваат одредена зависност од Микеланџело, особено издолжувањето на рацете. Сликата го прикажува образовното влијание на времето на Ел Греко во Венеција.

*Христос се збогува од мајка си* понекогаш се смета за прилично нецелосно во споредба со посупериорните дела на Ел Греко, како што се Свети Франциск и Брат Лео во медитација.

## Наводи

Категорија:Слики со Исус
Категорија:Слики од Ел Греко
Категорија:Уметнички слики од 1595 година
Портрет на непознат господин (Ел Греко)

***Портрет на непознат господин*** (шпански: *Retrato de un caballero desconocido*) ― слика во масло од Ел Греко.

Насликана во Толедо помеѓу 1603 и 1607 година и изложена во Музејот Прадо, се наведува како можен портрет на Мигел де Сервантес, врз основа на фактот дека авторот и драматургот живееле во близина на Толедо во 1604 година и дека познавал луѓе во кругот на пријатели на Ел Греко.

Таа е една од низата секуларни портрети на непознати господа, сите облечени во црно и облечени во бели фрези, на темна позадина, од кои најпознат е „*[[Благородник со раката на градите]]*“ (*El caballero de la mano en el pecho*) (околу 1580 година). 

## Наводи
 
Категорија:Уметнички слики од 1600-тите
Категорија:Слики од Ел Греко
Рождество (Ел Греко)

***Рождество*** — слика на Рождеството Христово од Ел Греко насликата во периодот 1603-1605. Таа била една од петте слики насликани за олтарниот дел на Сантуарио де Нуестра Сењора де ла Каридад во Иљескас, Толедо. Таа и уште три други сè уште висат таму (*[[Богородица на милосрдието (Ел Греко)|Милосрдие]]*, *[[Крунисување на Богородица (Ел Греко, Иљескас)|Крунисување на Богородица]]* и *[[Благовештение (Ел Греко, Иљескас)|Благовештение]]*), додека петтиот е во Националниот музеј на уметноста на Романија (*[[Венчавка на Богородица (Ел Греко)|Венчавка на Богородица]]*).

Тоа е поедноставување на неговото *Поклонение на овчарите* од олтарниот дел на Дона Марија де Арагон, испуштајќи ги овчарите и претворајќи ја сцената во кружен облик.

Категорија:Слики од Ел Греко
Категорија:Уметнички слики од 1600-тите
Категорија:Исусовото раѓање во ликовната уметност
Црква „Св. Преображение“ - Битуше

**Свето Преображение** (**Преображение Христово**) — црква во мијачкото село Битуше, Општина Маврово и Ростуше, претставник на Македонската преродба. Му припаѓа на Дебарското архијерејско намесништво во Дебарско-кичевската епархија на МПЦ - ОА.

Црквата е сместена во подножјето на Крчин, над реканските села Битуше и Ростуше, недалеку од границата со Албанија. За неа постои предание дека влезот ѝ е од Албанија, а наосот е во Македонија, но границата е впрочем подалеку, и целата црква е на територијата Македонија.

Изградена е од месниот градител Саре Јаковов. Иконите во храмот се дело на дебарскиот мајстор Саве Поп Божинов од Селце.

Според месна легенда, секоја година на храмовиот празник 18 август нешто огнено и црвено се спушта од кон истоимениот храм „Св. Преображение“ во с.&nbsp;Ербеле, денес од албанска страна.

## Поврзано
* Дебарско-реканска парохија
* Дебарско архијерејско намесништво

## Наводи

Битуше
Категорија:Дела на Дебарската школа
National Geographic Institute (Belgium)

Белгискиот **National Geographic Institute** (**NGI**); (, ) е белгиска национална агенција за мапирање (national mapping agency).

Седиштето е во Campus Renaissance во близина на паркот Cinquantenaire во Брисел.

## Поврзано

* (Список на) национални агенции за мапирање

## Надворешни врски

* Официјална веб-страница на NGI / IGN

Категорија:Управување со Белгија
Категорија:Географија на Белгија
Розентал на Ренштајг

**Розентал на Ренштајг** () — општина во округот Зале-Орла, во сојузната покраина Тирингија, Германија.

## Географија
### Општински единици

Општината се состои од местата Арлас, Биркенхигел, Бланкенберг, Бланкенштајн, Хара, Хорнсгрин, Кислинг, Лемницхамер, Нојндорф, Потига и Шлегел.

### Соседни општини

Соседни општини (од запад надесно) се: Вурцбах, Бад Лобенштајн, Гефел и Хиршберг во округот Зале-Орла, како и Берг, Исигау, Лихтенберг и Бад Штебен во округот Хоф, Баварија.

## Историја

Во рамки на административната реформа 2018 и 2019 година, седум членови на општинската заедница Зале-Ренштајг се споиле на 1 јануари 2019 година. Тоа биле Биркенхигел, Бланкенберг, Бланкенштајн, Хара, Нојндорф, Потига и Шлегел.

## Наводи

## Надворешни врски

Категорија:Зале-Орла
Нојндорф

**Нојндорф** може да се однесува на следниве места во Германија:

* Нојндорф кај Лобенштајн — село и поранешна општина Розентал на Ренштајг, во округот Зале-Орла, Тирингија
* Нојндорф кај Шлајц — општина во округот Зале-Орла, Тирингија
* Нојндорф (Саксонија-Анхалт) — село и поранешна општина во округот Залцландкрајс, Саксонија-Анхалт
Црква „Св. Богородица“ - Ботун (стара)

**Успение на пресв. Богородица** (**Св. Богородица**) — црква во охридското село Ботун, Општина Дебрца, претставник на Македонската преродба. Му припаѓа на Охридското архијерејско намесништво во Дебарско-кичевската епархија на МПЦ - ОА.

## Местоположба
мини|лево|200п|Икона на Богородица со Исус, ХVІІІ век.
Црквата е гробиштен и главен храм на Ботун, сместена на стрмно возвишение во Горното Маало, на северозапад од сретселото.

## Историја
Црквата е изградена врз постаро светилиште, за што сведочат многубројните гробни конструкции од средновековието.

Според натписот, храмот е изграден во 1895 г. од браќата Крсте и Костадин, синови на Никола Крстев од Лазарополе. Иконостасот е од 1871 г., а внатрешниот живопис е делумно пресликан во 1972 г.

## Опис
Градбата претставува еднокорабен храм изграден од камен и варов малтер. Венците под покривот се од бигор, а истото важи и за апсидата, која е единаесетстрана; таа е засводена со полузаоблен свод врз кој се издига покрив на четири води. Иконостасот е величествен, и има дванаесетина икони. Изработен е во 1871 г.

Од прекрасниот фрескоживопис се издвојува композицијата Седмочислениците на јужниот ѕид на олтарниот простор. Нивната поставеност на фигурите и именување се сосема оригинални — како средишна личност е насликан Климент Охридски, а околу него се Сава, Наум, Кирил, Методиј, Ангелариј и Горазд.

## Поврзано
* Црква „Св. Богородица“ - Ботун (нова) — понова истоимена црква при Ботунскиот манастир
* Белчишка парохија
* Охридско архијерејско намесништво

## Наводи

## Надворешни врски

* * Репортажа за богослужба во „Успение на пресв. Богородица“ во Ботун — Премин Портал, 13 април 2019 г.

Ботун, Нова
Категорија:Дела на Дебарската школа
Крстосница

мини| Раскрсница
**Kрстосница**, **раскрсница** или **крстопат** — површина на која се крстосуваат или соединуваат два или повеќе јавни патишта, како и широка сообраќајна површина (плоштад и слично), што настанува со крстосување, односно со соединување на патишта. Раскрсниците може да бидат на исто ниво (раскрсница со или без семафор и раскружница) и на различно ниво (надвозник, подвозник и клучка). Нивото на раскрсницата зависи од разликата во висина на патиштата кои се вкрстуваат на местото каде што се вкрстуваат. 

## Видови крстосници

Постојат шест вида крстосници и тоа се: 
* крстосница без семафори, 
* крстосница со семафори, 
* раскружница, 
* надвозник, 
* подвозник и 
* клучка
 
Сите овие крстосници се разликуваат по ниво, безбедност, практичност и можности и трошоци за изградба. Покрај раскрсницитие во ниво главно се наоѓаат пешачки премини.

### Крстосница без семафори
Раскрсницата без семафори е најосновна, најнебезбедна, наједноставна и најбавна раскрсница. Првенство на минување се одредува со сообраќајни знаци, ознаки на патишта и сообраќајни правила (правила на „десната страна“ и „свртување лево“) или во вонредна ситуација ситуација врз основа на сигналот на сообраќајниот полицаец.

### Крстосница со семафори
На раскрсница со семафори сообраќајот го регулираат семафорите. Во случај на откажување на семафорот, сѐ е исто како на раскрсница без семафори. Регулирањето на сообраќајот може да го врши и полициско лице - сообраќаец. 

### Раскружница

Раскружница е сообраќајна површина со централен остров во која сообраќајот се одвива во кружен тек и во насока спротивно на стрелките на часовникот во земјите каде сообраќајот се одвива по десната страна, и во насока на стрелките на часовникот во земјите каде сообраќајот се одвива по левата страна од коловозот.

### Надвозник

Надвозник е мост над вкрстувањето на две сообраќајници со кој едната сообраќајница, издигната над земјата, се преведува над другата која лежи на нивото на земјата.

### Подвозник

Подвозник е подземен премин за возила или луѓе под јавна сообраќајница.

### Клучка

Крстосница во два или повеќе нивоа во патниот сообраќај. Истата се смета за најбрз и најбезбеден вид крстосница.

## Наводи

Категорија:Сообраќај
Категорија:Патен сообраќај
Категорија:Патна инфраструктура
Категорија:Сообраќајна инфраструктура
Црква „Успение на Пресвета Богородица“ - Лешани

**Успение на пресв. Богородица** (**Св. Богородица**) — црква во охридското село Лешани, Општина Дебрца. Му припаѓа на Охридското архијерејско намесништво во Дебарско-кичевската епархија на МПЦ - ОА.

Црквата е најстариот храм во селото. Првично се наоѓала во месноста Кутлиште, а потоа е преместена на сретселото. По изградбата на црквата „Св. Никола“ оваа црква се запустила, и сите престолни и празнични икони од нејзиниот иконостас се пренесени во новата црква. Во 1979 г. храмот е возобновен.

## Поврзано
* Белчишка парохија
* Охридско архијерејско намесништво

## Наводи

Лешани
Уна (роман)

**„Уна“** — љубовен роман на Момо Капор. Книгата била објавена во 1981 година од издавачката куќа „Знање“ од Загреб. Романот ја раскажува приказната за романса помеѓу младата, убава и интелигентна студентка Уна Војводиќ и нејзиниот професор Мишел Бабиќ.

## Филм ''Уна''
Врз основа на романот во 1984 година бил снимен филм, во кој улогите на Уна и професорот Бабиќ ги толкувале Соња Савиќ и Раде Шербеџија. Сценариото го напишал Небојша Пајкиќ според текстот на Капор, додека филмот го режирал Милош Радивојевиќ.

Категорија:Дела на Момо Капор
Категорија:Дела од 1981 година
Категорија:Српски романи
Црква „Св. Атанасиј“ - Базерник

**Св. Атанасиј Велики** (**Св. Атанас**) — црква во демирхисарското село Базерник, претставник на Македонската преродба. Му припаѓа на Крушевско-демирхисарското архијерејско намесништво во Преспанско-пелагониската епархија на МПЦ - ОА.

Црквата е гробишен храм, сместен во северозападниот дел на селото и изградена е врз темелите на средновековна црква со некропола. Претставува релативно голема еднокорабна градба, покриена со свод. На исток има петстрана апсида. Северниот и јужниот ѕид се укрепени со пиластри, поврзани со лакови. Влезовите се од југ и од запад, каде подоцна е дограден трем. Покривот е на две води со ќерамиди, а апсидата е покриена со камени плочки. Ѕидаријата е изработена од кршен камен, при што отворите и венецот на апсидата се од делкан бигор. Фасадите се фугирани.

Храмот е живописан во периодот од 1891 до 1895 г. од еден од браќата Коста, Вангел и Никола Анастасови од Крушево. Иконостасните икони се од истото време, и се дело на истиот зограф.

## Поврзано
* Сопотничка парохија
* Крушевско-демирхисарско архијерејско намесништво

## Наводи

Базерник
Категорија:Дела на Дебарската школа
Авлија (Радибуш)

**Авлија** — населба од доцната антика во атарот на селото Радибуш, Македонија. Во непосредната близина на селото, од јужната страна, над Радибушка Река се наоѓа мал рид со зарамнето плато. На површината се гледаат остатоци од ѕидови и фрагменти од керамички садови, питоси и градежен материјал.

## Поврзано
* Крстенце — населба од доцноантичкото време;
* Селиште — населба од доцноантичкото време;
* Радибуш; и
* Список на археолошки наоѓалишта во Кривопаланечко.

## Наводи

Категорија:Радибуш
Крстенце (Радибуш)

**Крстенце-Манастирче** — населба од доцната антика во атарот на селото Радибуш, Македонија. Јужно од селото, помеѓу Радибушка и Германска Река, на мало ритче со зарамнето плато се наоѓаат остатоци - ѕидови од објекти, а по површината се среќаваат фрагменти од керамички садови, питоси, тегули и градежен материјал. Мештаните наоѓале и бронзени монети кои не се зачувани.

## Поврзано
* Авлија — населба од доцноантичкото време;
* Селиште — населба од доцноантичкото време;
* Радибуш; и
* Список на археолошки наоѓалишта во Кривопаланечко.

## Наводи

Категорија:Радибуш
Црква „Св. Атанасиј“ - Асамати

**Св. Атанасиј** — црква во ресенското село Асамати, претставник на Македонската преродба. Му припаѓа на Ресенското архијерејско намесништво во Преспанско-пелагониската епархија на МПЦ - ОА.

Храмот е сместен во источниот дел на селото, над патот Асамати - Претор. Претставува мала еднокорабна градба со полукружна апсида на исток. Изградена е од камен, а покривната конструкција ѝ е дрвена.

## Поврзано
* Подмочанско-љубојнска парохија
* Ресенско архијерејско намесништво

## Наводи

Асамати
Црква „Вознесение Христово“ - Тополчани

**Вознесение Христово** (**Св. Спас**) — црква во прилепското село Тополчани, претставник на Македонската преродба. Му припаѓа на Прилепското архијерејско намесништво во Преспанско-пелагониската епархија на МПЦ - ОА.

[мини|лево|150п|Фреска на [Свети Кирил и Методиј|св. Методиј, јужен ѕид на наосот.]]
Црквата е сместена на сретселото. Според натписот на мермерна плоча, градежните работи се завршени на 26 мај 1864 г. под началствувањето на митрополитот Венедикт Византиски. Зографските работи во внатрешноста започнале веднаш по изградбата. Ангажиран е зографот Адамче Најдов од Прилеп, чие име со годината 1864 се спомнува на краткиот натпис на напречната греда во наосот. Друг натпис на гредата над јужната врата вели дека живописувањето е завршено на 29 јули 1869 г. за време на свештеникот Алексиј Константинов и епитропите Нешко и Тошо Кочеви, а зографи биле Константин и Димитар Анастасови од Магарево.

## Поврзано
* Тополчанска парохија
* Прилепско архијерејско намесништво

## Наводи

## Надворешни врски

Тополчани
Селиште (Одрено)

**Селиште-Падина** — населба од доцната антика во атарот на селото Одрено, Македонија. На блага падина со површина од околу 3 хектари, по површината се среќаваат фрагменти од керамички садови, питоси и градежен материјал (камен, покривни ќерамиди и друго).

## Поврзано
* Градиште — градиште од доцноантичкото време;
* Чукарче — населба од доцноантичкото време;
* Одрено; и
* Список на археолошки наоѓалишта во Кривопаланечко.

## Наводи

Категорија:Одрено
Чукарче (Одрено)

**Чукарче** — населба од доцната антика во атарот на селото Одрено, Македонија. На рид со зарамнето плато, во непосредната близина на Мирашовци се среќаваат фрамгнети од керамички садови и питоси. Местото се смета за вакафско.

## Поврзано
* Градиште — градиште од доцноантичкото време;
* Селиште — населба од доцноантичкото време;
* Одрено; и
* Список на археолошки наоѓалишта во Кривопаланечко.

## Наводи

Категорија:Одрено
Чифлачиште (Опила)

** Чифлачиште **— археолошко наоѓалиште во кривопаланечкото село Опила. 
Претставува населба од доцноантичко време.

## Опис
Се наоѓа на околу 1 км од јужниот раб на Бабунско маало, југозападно од наоѓалиштето Чифлик, непосредно под падините на Војсин Рид на десниот брег на Крива Река. Претставува тераса со приближни димензии од 200 х 100 м, на која се гледаат фрагменти од градежни тули и керамички садови, исфрлени на површината со перманентното орање.
Во некои од нивите се забележуваат отпечатоци од темели на ѕидови од кои е изваден градежниот материјал. Повеќето од објектите имале профан карактер, а не се исклучува можноста за постоење на сакрален објект. Во 1995 година, поради поставувањето на трасата на железничката пруга, Републичкиот завод за заштита на спомениците на културата изврши заштитно ископување. Откриени се остатоци од темели на објект со 5 простории со приближни димензии од 4 х 4 м, зачувани во висина од 0,40 до 0,80 м и широки 0,60 м, како и една печка за топење на метал. Периметралниот ѕид е масивно граден, широк 1,00 до 1,10 м и веројатно се работи за објект користен за економски цели, од времето на III-IV век.

## Поврзано
*Градеж — населба од доцноантичкото време;
*Градиште — градиште од доцноантичкото време;
*Мал Трг — градиште од доцноантичкото време;
*Пашина Падина — населба од доцноантичкото време;
*Селиште — населба од доцноантичкото време;
*Чифлаџиште — населба од доцноантичкото време;
*Опила;
*Список на археолошки наоѓалишта во Кривопаланечко;
*Список на средновековни некрополи во Македонија.

## Наводи
Селиште (Опила)

** Селиште **— археолошко наоѓалиште во кривопаланечкото село Опила. 
Претставува населба од доцноантичко време.

## Опис
Во непосредната близина на црквата Св. Никола, во нивата на С. Тодоровски се откриени ѕидови градени од кршен камен и варов малтер, а по површината се среќаваат фрагменти од керамички садови, питоси, стакло и згура од топена руда.

## Поврзано
*Градеж — населба од доцноантичкото време;
*Градиште — градиште од доцноантичкото време;
*Мал Трг — градиште од доцноантичкото време;
*Пашина Падина — населба од доцноантичкото време;
*Селиште — населба од доцноантичкото време;
*Чифлаџиште — населба од доцноантичкото време;
*Опила;
*Список на археолошки наоѓалишта во Кривопаланечко;
*Список на средновековни некрополи во Македонија.

## Наводи
Градиште (Одрено)

**Градиште** — градиште од доцната антика во атарот на селото Одрено, Македонија. На висок рид со зарамнето плато, од исток заграден со Буин Дол, на површината се гледаат остатоци од ѕидови, а се среќаваат и фрагменти од керамички садови, питоси и градежен материјал.

## Поврзано
* Селиште — населба од доцноантичкото време;
* Чукарче — населба од доцноантичкото време;
* Одрено; и
* Список на археолошки наоѓалишта во Кривопаланечко.

## Наводи

Категорија:Одрено
Селиште (Радибуш)

**Селиште** — населба од доцната антика во атарот на селото Радибуш, Македонија. Јужно од селото, помеѓу Германска Река од исток и Крива Река од запад, на мала височинка со зарамнет врв се гледаат остатоци од ѕидови, а се среќаваат и фрагменти од керамички садови, питоси и тегули.

## Поврзано
* Авлија — населба од доцноантичкото време;
* Крстенце — населба од доцноантичкото време;
* Радибуш; и
* Список на археолошки наоѓалишта во Кривопаланечко.

## Наводи

Категорија:Радибуш
Градиште (Опила)

** Градиште **— археолошко наоѓалиште во кривопаланечкото село Опила. Претставува градиште од  доцноантичко време. Прогласено е за културно наследство на Македонија.

## Опис
Се наоѓа на десниот брег на Крива Река, на висок рид што доминира над околината, со правец на протегање север-југ и димензии од околу 100 х 40 м. На северната страна се гледа вештачки направен ров, додека другите три страни се многу стрмни. Карактеристично за ридот, а со тоа и за самото наоѓалиште, е тоа што има структура од мека карпа во која се исклепани повеќе простории, скали, ниши и сл. Во подножјето на западната страна има остатоци од цистерна. Од утврдувањето потекнуваат повеќе монети од III и IV век кои се чуваат во Музејот на Македонија во Скопје. По површината се среќаваат фрагменти од керамички садови, питоси, фрагменти од стакло, бронза, железо и друг археолошки материјал. Во контекстот на градиштето треба да се имаат предвид и наоѓалиштата Чифлик, некропола од доцноантичкото време, и Чифличиште, населба од истото време, кои се наоѓаат во непосредната околина. Се претпоставува дека Градиште бил значаен населбински и фортификациски пункт што се наоѓал на комуникациите Стоби-Пауталија и Скупи-Пауталија.

## Поврзано
*Градеж — населба од доцноантичкото време;
*Градиште — градиште од доцноантичкото време;
*Мал Трг — градиште од доцноантичкото време;
*Пашина Падина — населба од доцноантичкото време;
*Селиште — населба од доцноантичкото време;
*Чифлаџиште — населба од доцноантичкото време;
*Опила;
*Список на археолошки наоѓалишта во Кривопаланечко;
*Список на средновековни некрополи во Македонија.

## Наводи
Китка (Петралица)

** Китка ** — археолошко наоѓалиште во кривопаланечкото село Петралица. 
Претставува некропола од  доцноантичко време. 
Во непосредната близина на месната канцеларија, на простор од 50 џ 50 м е откриен гроб граден од камени плочи, во кој бил најден керамички сад..

## Поврзано
*Бошановце — могила од римското време; 
*Градиште — градиште од доцноантичкото време; 
*Градиште I и II — градиште од доцноантичкото време; 
*Градиште III — градиште од доцноантичкото време;
*Дубрава — населба од доцноантичкото време;
*Китка — некропола од доцноантичкото време;
*Кутлев Крст — тумба — населба и некропола од доцноантичкото време;
*Селиште — населба од доцноантичкото време и средновековна некропола;
*Петралица; 
*Список на археолошки наоѓалишта во Кривопаланечко;
*Список на средновековни некрополи во Македонија.

## Наводи
Црква „Св. Илија“ - Ротино

**Св. Илија** — црква во битолското село Ротино, храм на Ротинскиот манастир. Му припаѓа на Битолското архијерејско намесништво во Преспанско-пелагониската епархија на МПЦ - ОА

Храмот изграден во месноста Мала Корија, на 300&nbsp;м јужно од селото. Лежи во пазувите на Пелистер, близу Ротинското Езеро. Според мештаните, тој е изграден врз темелите на постар храм. Во манастирскиот двор е наоѓалиштето Манастирска Црква, на кое има остатоци од средновековна населба.

## Поврзано
* Кукуречанска парохија
* Битолско архијерејско намесништво

## Наводи

Ротино
Манастириште (Псача)

**Манастириште** — археолошко наоѓалиште во кривопаланечкото село Псача. 
Претставува населба од доцноантичко време.

На 150 м јужно од Крива Река, на блага височинка што е пресечена со суводолица, селаните откриле повеќе темели од објекти, а по површината се среќаваат фрагменти од керамички садови, питоси, тегули и градежен материјал.

## Поврзано
*Влашки Дол - населба од доцноантичкото време;
*Градиште - утврдена населба од доцноантичкото време;
*Долно Лозје - некропола од римското време;
*Манастириште - населба од доцноантичкото време;
*Ровине - населба и некропола од доцноантичкото време;
*Црквиште - старохристијанска базилика;
*Псача;
*Список на археолошки наоѓалишта во Кривопаланечко.

## Наводи
Ровине (Псача)

**Ровине** — археолошко наоѓалиште во кривопаланечкото село Псача. 
Претставува населба  и некропола од доцноантичко време.

На 250 м северно од Крива Река и јужно од селото, на една мала височинка се среќаваат фрагменти од керамички садови, [питоси и градежен материјал. Во непосредната близина е откриена и некропола со гробови од камени плочи. На ова место, пред десетина години, В. Петковски нашол бронзена статуетка, која не е зачувана, и керамичка ламба- ефески тип, која се чува во [Музејот на Македонија во Скопје.

## Поврзано
*Влашки Дол - населба од доцноантичкото време;
*Градиште - утврдена населба од доцноантичкото време;
*Долно Лозје - некропола од римското време;
*Манастириште - населба од доцноантичкото време;
*Ровине - населба и некропола од доцноантичкото време;
*Црквиште - старохристијанска базилика;
*Псача;
*Список на археолошки наоѓалишта во Кривопаланечко.

## Наводи
Дитерсдорф

**Дитерсдорф** може да се однесува на следниве места во Германија:

* Дитерсдорф (Тирингија) — општина во округот Зале-Орла, Тирингија
* Дитерсдорф (Јужен Харц) — село и поранешна општина во округот Мансфелд-Јужен Харц, во Саксонија-Анхалт
Лема (појаснување)

**Лема** може да се однесува на следново:

* Лема — помошно тврдење кое им претходи на теоремите
* Лема (Тирингија) — општина во округот Зале-Орла, Тирингија
Кутлев Крст (Петралица)

**Кутлев Крст** или **Тумба** — археолошко наоѓалиште во кривопаланечкото село Петралица. Претставува населба и некропола од доцноантичкото време. На една мала височинка, во нивата на еден жител биле откриени гробови со конструкција од камени плочи, како и повеќе питоси. По површината на нивата се среќаваат драгменти од ќерамички садови и питоси.

## Поврзано
*Бошановце — могила од римското време; 
*Градиште — градиште од доцноантичкото време; 
*Градиште I и II — градиште од доцноантичкото време; 
*Градиште III — градиште од доцноантичкото време;
*Дубрава — населба од доцноантичкото време;
*Китка — некропола од доцноантичкото време;
*Паратлија — средновековна некропола;
*Селиште — населба од доцноантичкото време и средновековна некропола;
*Петралица;
*Список на археолошки наоѓалишта во Кривопаланечко;
*Список на средновековни некрополи во Македонија.

## Наводи
Аниште (Отошница)

**Аниште** — археолошко наоѓалиште во кривопаланечкото село Отошница. Претставува населба од доцноантичкото време. На 500 м северно од патот Куманово-Крива Паланка, на тераса над Блидешка Река, во нивата на еден жител кој е од соседното село Ранковце, се гледаат фрагменти од керамички садови, питоси и градежен материјал односно делкани камени блокови.

## Поврзано
* Градиште — градиште од доцноантичкото време;
* Грамади — населба од доцноантичкото време;
* Лиске — населба од доцноантичко време;
* Могила — некропола од римското време;
* Отошница;
* Список на археолошки наоѓалишта во Кривопаланечко;
* Список на средновековни некрополи во Македонија.

## Наводи
Могила (Отошница)

**Могила** — археолошко наоѓалиште во кривопаланечкото село Отошница. Претставува некропола и могила од римското време. На 23-тиот км од патот Крива Паланка-Куманово, од неговата десна страна има могила која е делумно оштетена со изградбата на патот. Нејзините димензии се 36 × 25 м во основата и зачувана висина од 3,5-4 м. Со заштитните ископувања, извршени во 1988-90 година, од страна на Музејот на Македонија била истражена една половина од могилата при што биле откриени 32 гроба, со кремирање и скелетно погребување. Таму биле најдени керамички и стаклени садови, предмети од коска, железо, сребро, монети и друго од I до IV век.

## Поврзано
* Аниште — населба од доцноантичкото време;
* Градиште — градиште од доцноантичкото време;
* Грамади — населба од доцноантичкото време;
* Лиске — населба од доцноантичко време;
* Отошница;
* Список на археолошки наоѓалишта во Кривопаланечко;
* Список на средновековни некрополи во Македонија.

## Наводи
Градиште (Крајници)

**Градиште** — археолошко наоѓалиште во атарот на селото Крајници, Македонија. Претставува градиште од доцноантичкото време. На 3 км североисточно од селото, на висок рид со зарамнето плато, на површина од околу половина хектар, се среќаваат фрагменти од керамички садови и многу градежен материјал. Видливи се и остатоци од ѕидови од утврдувањето, ѕидани од камен и варов малтер.

## Поврзано
* Манастирче — некрополоа од римското време;
* Мрамор — населба од доцноантичкото време;
* Припор — населба од средниот век;
* Сувак — некропола од римското време;
* Крајници; и
* Список на археолошки наоѓалишта во Велешко.

## Наводи

Категорија:Крајници (село)
Манастирче (Крајници)

**Манастирче** — археолошко наоѓалиште во атарот на селото Крајници, Македонија. Претставува некропола од римското време. Во непосредна близина на селото, на околу 100 м од чешмата се откриени повеќе гробови со конструкција од камени плочи. Исто така, откриени се една стела и горен дел од торзо во природна големина. Наодите се чуваат во Народниот музеј во Велес.

## Поврзано
* Градиште — населба од доцноантичкото време;
* Мрамор — населба од доцноантичкото време;
* Припор — населба од средниот век;
* Сувак — некропола од римското време;
* Крајници; и
* Список на археолошки наоѓалишта во Велешко.

## Наводи

Категорија:Крајници (село)
Сувак (Крајници)

**Сувак** — археолошко наоѓалиште во атарот на селото Крајници, Македонија. Претставува некропола од римското време. На околу 300 метра јужно од селото, при изведување на земјоделски работи е откриена некропола од каде потекнува и еден релјеф со натпис на грчки јазик. Се чува во Народниот музеј во Велес.

## Поврзано
* Градиште — населба од доцноантичкото време;
* Манастирче — некрополоа од римското време;
* Мрамор — населба од доцноантичкото време;
* Припор — населба од средниот век;
* Крајници; и
* Список на археолошки наоѓалишта во Велешко.

## Наводи

Категорија:Крајници (село)
Уна (филм)

**„Уна“** — југословенски филм од 1984 година. Филмот го режирал Милош Радивојевиќ, а сценариото го напишал Небојша Пајкиќ според истоимениот роман на Момо Капор.

## Дејство
Филмот „Уна“ е приказна за љубовната врска меѓу студентката Уна Војводиќ (ја игра Савиќ) и професорот Мишел Бабиќ (го игра Шербеџија), кој е постар 24 години од неа.

Едно романтично интервју, наменето за читателите на студентскиот весник, го менува животот на студентката Уна и еден угледен професор. Таа е убава и интелигентна, но недорасната за комплицираните врски во кои западнала, а професорот е човек чии предавања за масовните медиуми најмногу се слушаат на факултетот, но неговите тези не наидуваат на одобрување во бирократските кругови на универзитетот. Продеканот на факултетот (го игра Краљ) успева да ја вклучи Уна во играта со професорот. Така, едно безопасно интервју се претвора во досие на животните, филозофските и идеолошките ставови на контроверзниот професор, а потоа во злонамерен извештај за неговиот живот, однесување, делување и движење...

## Улоги

## Наводи

## Надворешни врски
* 
* Соња Савић је играла у првом југословенском меком порнићу („Вечерње новости”, 5. септембар 2016)

Категорија:Југословенски филмови
Категорија:Хрватски филмови
Категорија:Српски филмови
Категорија:Филмови од 1984 година
Категорија:Филмови на српскохрватски јазик
Категорија:Филмови на Милош Радивојевиќ
Категорија:Филмови со Соња Савиќ
Категорија:Филмови со Раде Шербеџија
Категорија:Филмови со Милена Дравиќ
Категорија:Филмови со Петар Краљ
Категорија:Филмови со Светислав Гонциќ
Категорија:Филмови со Душан Јаниќијевиќ